

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2022 M. SAUSIO 28 D. SPRENDIMO NR. TS-14 ,,DĖL ROKIŠKIO RAJONO SAVIVALDYBĖS ADMINISTRACIJOS CENTRALIZUOTOS BUHALTERINĖS APSKAITOS TVARKYMO“ PAPILDYMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos finansinės apskaitos įstatymo 16 straipsnio 1 dalies 2 punktu, Lietuvos Respublikos viešojo sektoriaus atskaitomybės įstatymu, Rokiškio rajono savivaldybės taryba nusprendžia:

1. Papildyti Rokiškio rajono savivaldybės administracijos Centralizuotos buhalterinės apskaitos skyriaus centralizuotai vedamos finansinės apskaitos biudžetinių įstaigų sąrašą, patvirtintą Rokiškio rajono savivaldybės tarybos 2022 m. sausio 28 d. sprendimu Nr. TS-14 ,,Dėl Rokiškio rajono savivaldybės administracijos Centralizuotos buhalterinės apskaitos tvarkymo“, 22 punktu ir jį išdėstyti taip:

|  |  |
| --- | --- |
| 22.  | Biudžetinė įstaiga Rokiškio rajono Pandėlio gimnazija“.  |

2. Pavesti Rokiškio rajono savivaldybės administracijos Centralizuotos buhalterinės apskaitos skyriui biudžetinės įstaigos Rokiškio rajono Pandėlio gimnazijos finansinę apskaitą vesti centralizuotai nuo 2023 m. birželio 1 d.

Savivaldybės meras Ramūnas Godeliauskas

Rita Baltakienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2022 M. SAUSIO 28 D. SPRENDIMO NR. TS-14 ,,DĖL ROKIŠKIO RAJONO SAVIVALDYBĖS ADMINISTRACIJOS CENTRALIZUOTOS BUHALTERINĖS APSKAITOS TVARKYMO“ PAPILDYMO**

**AIŠKINAMASIS RAŠTAS**

2023-05-25

Projekto rengėjas – Centralizuotos buhalterinės apskaitos skyriaus vedėja Rita Baltakienė.

Pranešėjas komitetų ir Tarybos posėdžiuose – Centralizuotos buhalterinės apskaitos skyriaus vedėja Rita Baltakienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Papildyti Rokiškio rajono savivaldybės administracijos Centralizuotos buhalterinės apskaitos skyriaus centralizuotai vedamos finansinės apskaitos biudžetinių įstaigų sąrašą, patvirtintą Rokiškio rajono savivaldybės tarybos 2022 m. sausio 28 d. sprendimu Nr. TS-14 “Dėl Rokiškio rajono savivaldybės administracijos Centralizuotos buhalterinės apskaitos tvarkymo”. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos finansinės apskaitos įstatymo 16 str. 1 d. 2 p. nustato, kad sprendimus dėl viešojo sektoriaus subjektų, kurių apskaita tvarkoma centralizuotai, ir dėl biudžetinės (biudžetinių) įstaigos (įstaigų), kuri (kurios) centralizuotai tvarko viešojo sektoriaus subjektų apskaitą, priima dėl savivaldybių kontroliuojamų viešojo sektoriaus subjektų – savivaldybių tarybos. Siūloma centralizuotai Centralizuotos buhalterinės apskaitos skyriaus centralizuotai vedamos finansinės apskaitos biudžetinių įstaigų sąrašą papildyti biudžetine įstaiga Rokiškio rajono Pandėlio gimnazija. |
| 3. | Laukiami rezultatai | Rokiškio rajono savivaldybės administracijos Centralizuotos buhalterinės apskaitos skyrius ves centralizuotai biudžetinės įstaigos Rokiškio rajono Pandėlio gimnazijos finansinę apskaitą. |
| 4.  | Lėšų poreikis ir šaltiniai | Tarybos sprendimui įgyvendinti biudžeto lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |